Von der Leyeni teine komisjon

Von der Leyeni teine komisjon on Euroopa Komisjoni kaheksas koosseis, mis astus ametisse 1. detsembril 2024 ja mille ametiaeg kestab 2029. aasta lõpuni. Sellesse kuulub üks volinik igast Euroopa Liidu liikmesriigist, sealhulgas Saksamaalt pärit president Ursula von der Leyen.

Euroopa Parlament kiitis komisjoni koosseisu heaks 51% häälteenamusega 27. novembril 2024. See on väikseim toetus, mille Euroopa Parlament on komisjonile andnud alates 1993. aastast, mil Euroopa Parlament sai komisjoni koosseisu üle otsustamise õiguse.

 Komisjoni moodustamine 
18. juulil 2024 esitas Euroopa Komisjoni presidendi kandidaat Ursula von der Leyen Euroopa Parlamendile poliitilised suunised, millele järgnes arutelu parlamendiliikmetega. Ursula von der Leyen valiti salajasel hääletusel Euroopa Komisjoni presidendiks tagasi 401 poolt-, 284 vastuhäälega ja 22 tühja või kehtetu häälega.

25. juulil 2024 saatis ametisseastuv president Ursula von der Leyen liikmesriikidele kirjad, milles palus neil enne 30. augustit 2024 esitada Euroopa Komisjoni voliniku kandidaadid. Nagu oma esimese komisjoni kokkupanemisel kutsus von der Leyen liikmesriike üles esitama kaks Euroopa Komisjoni kandidaati, ühe naise ja ühe mehe. Von der Leyeni soovi järgis üksnes Bulgaaria. Kõigi ülejäänud Euroopa Liidu liikmesriikide juhid esitasid ainult ühe kandidaadi, seejuures olid neist enamik mehed. Rumeenia esitas alguses  Euroopa Parlamendi sotsialistist saadiku Victor Negrescu, hiljem aga Roxana Mînzatu, vahetades meeskandidaadi naiskandidaadi vastu.

17. septembril 2024 tutvustas Ursula von der Leyen pressikonverentsil uue komisjoni volinike kolleegiumi ja nende portfelle. Naiste osakaal on tulevases komisjonis 40,7% (von der Leyeni esimeses komisjonis ehk seitsmendas komisjonis (2019–2024) oli see 44,4%) Komisjoni uute kandidaatide keskmine vanus on 52 aastat (seitsmendas komisjonis 56 aastat). Komisjonil on kuus juhtivat asepresidenti. Uues komisjoni kolleegiumis on viis varasemat volinikku: kolmel (Dubravka Šuica, Olíver Várhelyi, Wopke Hoekstra) on teine ametiaeg, Valdis Dombrovskisel on kolmas ja Maroš Šefčovičil neljas ametiaeg. Portfellide jaotus kajastab väljakuulutatud prioriteete, keskendudes konkurentsivõimele, tööstuspoliitikale ja kaitsele.

19. septembril 2024 võttis Euroopa Liidu Nõukogu ühisel kokkuleppel koos komisjoni ametisseastuva presidendiga vastu nimekirja isikutest, kelle peaks Euroopa Parlament Euroopa Komisjoni presidendi ettepanekul nimetama uue komisjoni liikmeteks. Vastavalt Euroopa Parlamendi kodukorra artiklile 129 viivad kinnituse kuulamise läbi iga voliniku asjakohane komisjon või komisjonid. Vastavalt Euroopa Parlamendi kodukorra VII lisale peab Euroopa Parlament hindama volinikukandidaate nende üldise pädevuse, Euroopale pühendumuse ja isikliku sõltumatuse alusel. Hinnatakse nende teadmisi tulevase portfelli kohta ja suhtlemisoskust. Ajalooliselt on Euroopa Parlament alates 2004. aastast iga mandaadi jooksul tagasi lükanud vähemalt ühe kandidaadi.

 Komisjoni kinnitamine Euroopa Parlamendis 
3. oktoobril 2024 leppis Euroopa Parlamendi presidentide konverents kokku 4. novembrist 12. novembrini toimuvate kuulamiste ajakavas. 

Esimest korda Euroopa Komisjoni koosseisu heakskiitmise ajaloos ei lükanud Euroopa Parlament ühtegi volinikukandidaati tagasi. Üksnes tervishoiu ja loomade heaolu volinikukandidaadil Olivér Várhelyil paluti vastata täiendavalt parlamendiliikmetele kirjalikele küsimustele. Kuulamistel heitsid eurosaadikud Várhelyile ette, et ta kaitses Ungari piiravat abordipoliitikat ja otsust kasutada koroonapandeemia ajal Venemaa ja Hiina vaktsiine. Viimaks võeti Olivér Várhelyilt ära reproduktiivõigusi ja tervishoiukriise, näiteks pandeemiaid, puudutavad vastutusvaldkonnad. Need anti võrdõiguslikkuse ning kriisivalmiduse ja -ohje volinikule Hadja Lahbibile.KALLAS SAI HEAKSKIIDU ⟩ Euroopa Parlament andis kõigile volinikele rohelise tule. Postimees, 20. november 2024.

Kõrge esindaja kandidaat Kaja Kallas ja komisjoni juhtivad asepresidendid pidi Euroopa Parlament heaks kiitma korraga, kuid see takerdus enam kui nädalaks ajaks Euroopa Rahvapartei (EPP) ning Euroopa Sotsialistliku Partei ja Uueneva Euroopa omavahelisse kraaklemise tõttu: sotsialistid keeldusid toetamast Itaalia kandidaadi Raffaele Fitto saamist Euroopa Komisjoni asepresidendiks ja paremkonservatiivid tõrkusid kinnitamast ametisse Hispaania kandidaati Teresa Riberat. Euroopa Parlament nõustus andma heakskiidu 20. novembril 2024.

Ametlikult kiitis Euroopa Parlament Euroopa Komisjoni uue koosseisu heaks 27. novembril 2024 Strasbourgis toimunud Euroopa Parlamendi täiskogu istungil. Uue volinike kolleegiumi poolt hääletas 370 ja vastu 282 parlamendiliiget, erapooletuid oli 36. Et uus komisjon saaks ametisse astuda, oli vajalik antud häälte enamus, kuid selle hääletuse tulemus on läbi aegade madalaim toetus Euroopa Komisjonile.Parlament kiitis heaks Euroopa Komisjoni järgmise koosseisu. Pressiteade, Euroopa Parlamendi veebisait.

 Komisjoni koosseisVolinike kolleegium. Euroopa Komisjoni veebisait. 

 President 
 Ametinimetus Foto Nimi Liikmesriik Euroopa partei Riiklik partei Peadirektoraadid President zentriert|120px|Ursula von der Leyen Ursula von der Leyen  Euroopa Rahvapartei EPP CDU SG, SJ, COMM, IDEA

 Juhtivad asepresidendid (volinikud) 
Nagu Junckeri komisjonis ja von der Leyeni esimeses komisjonis on ka von der Leyeni teises komisjonis juhtivate asepresidentide volinikerühm. Lihtsalt asepresidente selles komisjonis enam ei ole.

 Valdkond Foto Nimi Liikmesriik Euroopa partei Riiklik partei Astus ametisse PeadirektoraadidEuroopa Liidu välisasjade ja julgeolekupoliitika kõrge esindaja120pxKaja KallasEuroopa Demokraatide ja Liberaalide LiitALDERE1. dets 2024EEASTehniline suveräänsus, julgeolek ja demokraatia120px Henna VirkkunenEuroopa RahvaparteiEPPKOK1. dets 2024CNECT, DIGITHeaolu ja tööstusstrateegia120pxStéphane SéjournéEuroopa Demokraatide ja Liberaalide LiitALDERE1. dets 2024GROWÜhtekuuluvuspoliitika ja reformid120pxRaffaele FittoEuroopa Konservatiivid ja ReformistidEKRFdI1. dets 2024REGIOInimesed, oskused ja valmisolek120pxRoxana MînzatuEuroopa Sotsialistlik ParteiESPPSD1. dets 2024EMPL, EACPuhas, õiglane ja konkurentsivõimeline üleminek120pxTeresa Ribera RodríguezEuroopa Sotsialistlik ParteiESPPSOE1. dets 2024COMP

 Volinikud 
Hadja Lahbibil, Valdis Dombrovskisel ja Maroš Šefčovičil on kaks portfelli. Teise portfelli (vastavalt võrdõiguslikkus, rakendamine ja lihtsustamine ning institutsioonidevahelised suhted ja läbipaistvus) küsimustes annavad nad aru otse Euroopa Komisjoni presidendile.
 Valdkond Foto Nimi Liikmesriik Euroopa partei Riiklik partei Astus ametisse PeadirektoraadidVõrdõiguslikkus
Kriisivalmidus ja -ohje120pxHadja LahbibEuroopa Demokraatide ja Liberaalide LiitALDEMR1. dets 2024ECHO, HERAIdufirmad, teadusuuringud ja innovatsioon120pxEkaterina ZaharievaEuroopa RahvaparteiEPPGERB1. dets 2024RTD, JRCEnergeetika ja elamumajandus120pxDan JørgensenEuroopa Sotsialistlik ParteiESPS1. dets 2024ENERKestlik transport ja turism120pxApóstolos TzitzikóstasEuroopa RahvaparteiEPPND1. dets 2024MOVEDemokraatia, õigusküsimused ja õigusriik120pxMichael McGrathEuroopa Demokraatide ja Liberaalide LiitALDEFF1. dets 2024JUSTVahemere piirkond120pxDubravka ŠuicaEuroopa RahvaparteiEPPHDZ1. dets 2024MEDIMajandus ja tootmine
Rakendamine ja lihtsustamine120pxValdis DombrovskisEuroopa RahvaparteiEPPV1. dets 2024ECFIN, EUROSTATKaitse ja kosmos120pxAndrius KubiliusEuroopa RahvaparteiEPPTS-LKD1. dets 2024DEFISPõllumajandus ja toit120pxChristophe HansenEuroopa RahvaparteiEPPCSV1. dets 2024AGRIPõlvkondadevaheline õiglus, noored, kultuur ja sport120pxGlenn MicallefEuroopa Sotsialistlik ParteiESPPL1. dets 2024EACKliima, nullnetoheide ja puhas majanduskasv120pxWopke HoekstraEuroopa RahvaparteiEPPCDA1. dets 2024CLIMA, TAXUDSiseasjad ja ränne120pxMagnus BrunnerEuroopa RahvaparteiEPPÖVP1. dets 2024HOMEEelarve, pettusevastane võitlus ja avalik haldus120pxPiotr SerafinEuroopa RahvaparteiEPPPO1. dets 2024BUDG, HR, DGT, SCIC, OLAF, IAS, OIL, OIB, EPSO, PMO, EuSAFinantsteenused ning hoiuste ja investeeringute liit120pxMaria Luís AlbuquerqueEuroopa RahvaparteiEPPPSD1. dets 2024FISMAKeskkond, veemajanduse kriisivalmidus ja konkurentsivõimeline ringmajandus120pxJessika RoswallEuroopa RahvaparteiEPPM1. dets 2024ENVKaubandus- ja majandusjulgeolek
Institutsioonidevahelised suhted ja läbipaistvus120pxMaroš Šefčovičparteitu
(varem ESP)SMER1. dets 2024TRADE, TAXUD, OPLaienemine120pxMarta KosEuroopa Demokraatide ja Liberaalide LiitALDEparteitu
(varem Svoboda)1. dets 2024NEARRahvusvaheline partnerlus120pxJozef SíkelaEuroopa RahvaparteiEPPparteitu1. dets 2024INTPATervishoid ja loomade heaolu120pxOlivér Várhelyiparteituparteituparteitu1. dets 2024SANTE, HERAKalandus ja ookeanid120pxKóstas KadísEuroopa RahvaparteiEPPparteitu1. dets 2024MARE

 Vaata ka 
 Von der Leyeni esimene komisjon

 Viited 

Kategooria:Euroopa Komisjon